CELEX: 32014R1350
Language: da
Date: 2014-12-15 00:00:00
Title: Rådets forordning (EU) nr. 1350/2014 af 15. december 2014 om tildeling af fiskerimuligheder i medfør af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Republikken Madagaskar og Det Europæiske Fællesskab

19.12.2014   
            
            
               DA
            
            
               Den Europæiske Unions Tidende
            
            
               L 365/44
            
         RÅDETS FORORDNING (EU) Nr. 1350/2014
   af 15. december 2014
   om tildeling af fiskerimuligheder i medfør af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Republikken Madagaskar og Det Europæiske Fællesskab
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 15. november 2007 vedtog Rådet forordning (EF) nr. 31/2008 om indgåelse af fiskeripartnerskabsaftalen mellem Det Europæiske Fællesskab og Republikken Madagaskar (1) (i det følgende benævnt »aftalen«). Den gældende protokol til aftalen udløber den 31. december 2014.
            
         
               (2)
            
            
               Den 19. juni 2014 blev der paraferet en ny protokol (2) til aftalen (i det følgende benævnt »protokollen«). Protokollen giver EU-fartøjer muligheder for at fiske i den fiskerizone, der hører under Republikken Madagaskars jurisdiktion.
            
         
               (3)
            
            
               Den 15. december 2014 vedtog Rådet afgørelse nr. 2014/929/EU (3) om undertegnelse og foreløbig anvendelse af protokollen.
            
         
               (4)
            
            
               Det bør fastlægges, hvordan fiskerimulighederne skal fordeles mellem medlemsstaterne i protokollens anvendelsesperiode.
            
         
               (5)
            
            
               I henhold til artikel 10, stk. 1, i Rådets forordning (EF) nr. 1006/2008 (4) skal Kommissionen underrette de berørte medlemsstater, hvis det viser sig, at de fiskerimuligheder, som Unionen har fået tildelt i henhold til protokollen, ikke udnyttes fuldt ud. Modtages der ikke noget svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Nævnte frist bør fastsættes af Rådet.
            
         
               (6)
            
            
               For at sikre, at EU-fartøjerne kan genoptage fiskeriet, er det i protokollens artikel 15 fastsat, at den kan anvendes midlertidigt af begge parter fra datoen for undertegnelsen, dog tidligst fra den 1. januar 2015.
            
         
               (7)
            
            
               Denne forordning bør anvendes fra datoen for protokollens undertegnelse, dog tidligst fra den 1. januar 2015 —
            
         VEDTAGET DENNE FORORDNING:
   Artikel 1
   1.   De fiskerimuligheder, der er fastsat i protokollen, fordeles mellem medlemsstaterne som følger:
   
               a)
            
            
               notfartøjer til tunfiskeri:
               
                           Spanien:
                        
                        
                           20 fartøjer
                        
                     
                           Frankrig:
                        
                        
                           19 fartøjer
                        
                     
                           Italien:
                        
                        
                           1 fartøj
                        
                     
         
               b)
            
            
               langlinefartøjer med flydeline med en tonnage på over 100 BT:
               
                           Spanien:
                        
                        
                           18 fartøjer
                        
                     
                           Frankrig:
                        
                        
                           9 fartøjer
                        
                     
                           Portugal:
                        
                        
                           5 fartøjer
                        
                     
         
               c)
            
            
               langlinefartøjer med flydeline med en tonnage på op til 100 BT:
               
                           Frankrig:
                        
                        
                           22 fartøjer
                        
                     
         2.   Grænsen for fangst af hajer sammen med tunfisk og lignende arter, som er fastsat i bilaget til protokollen for EU-langlinefartøjer med flydeline, fordeles mellem medlemsstaterne som følger:
   
               Spanien:
            
            
               207 ton
            
         
               Frankrig:
            
            
               34 ton
            
         
               Portugal:
            
            
               9 ton
            
         3.   Forordning (EF) nr. 1006/2008 finder anvendelse, jf. dog aftalen.
   4.   Hvis de fiskerimuligheder, der er fastsat i protokollen, ikke udnyttes fuldt ud med ansøgningerne om fiskeritilladelse fra de medlemsstater, der er nævnt i stk. 1, tager Kommissionen ansøgninger om tilladelse fra andre medlemsstater i betragtning i overensstemmelse med artikel 10 i Rådets forordning (EF) nr. 1006/2008.
   5.   Den frist, som medlemsstaterne i henhold til artikel 10, stk. 1, i forordning (EF) nr. 1006/2008 har til at bekræfte, at de ikke fuldt ud udnytter de fiskerimuligheder, der er tildelt i henhold til aftalen, fastsættes til 10 arbejdsdage fra den dato, hvor Kommissionen meddeler dem, at fiskerimulighederne ikke er opbrugt.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra datoen for undertegnelsen af protokollen, dog tidligst fra den 1. januar 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. december 2014.
      
         
            På Rådets vegne
         
         M. MARTINA
         
            Formand
         
      
   
   
      (1)  EUT L 15 af 18.1.2008, s. 1.
   
      (2)  Protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Republikken Madagaskar og Det Europæiske Fællesskab (Se side 8 i denne EUT).
   
      (3)  Se side 6 i denne EUT.
   
      (4)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).